CELEX: 32017D2076
Language: lv
Date: 2017-11-07 00:00:00
Title: Komisijas Lēmums (ES) 2017/2076 (2017. gada 7. novembris), ar ko Lēmumu 2009/607/EK groza attiecībā uz ekoloģisko kritēriju spēkā esības termiņu ES ekomarķējuma piešķiršanai cietajiem segumiem (izziņots ar dokumenta numuru C(2017) 7247) (Dokuments attiecas uz EEZ. )

14.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 295/74
            
         KOMISIJAS LĒMUMS (ES) 2017/2076
   (2017. gada 7. novembris),
   ar ko Lēmumu 2009/607/EK groza attiecībā uz ekoloģisko kritēriju spēkā esības termiņu ES ekomarķējuma piešķiršanai cietajiem segumiem
   
      
         (izziņots ar dokumenta numuru C(2017) 7247)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu un 3. punkta c) apakšpunktu un pēc apspriešanās ar Eiropas Savienības Ekomarķējuma komiteju,
   tā kā:
   
               (1)
            
            
               Termiņš, līdz kuram ir spēkā pašreizējie Komisijas Lēmumā 2009/607/EK (2) noteiktie ekoloģiskie kritēriji, kas attiecas uz ES ekomarķējuma piešķiršanu cietajiem segumiem, un ar minētajiem kritērijiem saistītās novērtēšanas un verifikācijas prasības, beidzas 2017. gada 30. novembrī. Ir veikts novērtējums, kas apstiprina, ka pašreizējie ar Lēmumu 2009/607/EK noteiktie ekoloģiskie kritēriji un ar tiem saistītās novērtēšanas un verifikācijas prasības, ir piemēroti un atbilstoši. Tāpēc minēto kritēriju un novērtēšanas un verifikācijas prasību spēkā esības termiņu ir lietderīgi pagarināt.
            
         
               (2)
            
            
               Tāpēc Lēmums 2009/607/EK būtu attiecīgi jāgroza.
            
         
               (3)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,
            
         IR PIEŅĒMUSI ŠO LĒMUMU.
   1. pants
   Lēmuma 2009/607/EK 3. pantu aizstāj ar šādu:
   
      “3. pants
      Produktu grupai “cietie segumi” noteiktie ekoloģiskie kritēriji un ar tiem saistītās vērtēšanas un verifikācijas prasības ir spēkā līdz 2021. gada 30. jūnijam.”
   
   2. pants
   Šis lēmums ir adresēts dalībvalstīm.
   
      Briselē, 2017. gada 7. novembrī
      
         
            Komisijas vārdā –
         
         
            Komisijas loceklis
         
         Karmenu VELLA
      
   
   
      (1)  OV L 27, 30.1.2010., 1. lpp.
   
   
      (2)  Komisijas 2009. gada 9. jūlija Lēmums 2009/607/EK par ekoloģiskajiem kritērijiem Kopienas ekomarķējuma piešķiršanai cietajiem segumiem (OV L 208, 12.8.2009., 21. lpp.).